Eelnõu

N A R V A    L I N N A V A L I T S U S

KORRALDUS
	Narva
	....................... 2014.a. nr ...................


Koha-aadresside korrastamine (A-A. Tiimanni tn 1m, A-A. Tiimanni tn 1n)
1. Asjaolud ja menetluse käik

Vabariigi Valitsuse määruse „Aadressiandmete süsteem” (edaspidi ADS) § 11 lg 9 kohaselt ei kasutata koha-aadressis tähtlisanditena tähti i, l, o, š, ž, w, õ, ä, ö, ü.

Narva linna haldusterritooriumil asuvad maaüksused lähiaadressidega A-A. Tiimanni tn 1i (pindala ca 2773 m²; tunnus 51102:004:0140) ja A-A. Tiimanni tn 1l (pindala ca 2912 m²; tunnus 51102:004:0002) ei vasta ADS nõuetele. Seoses sellega viib Narva Linnavalitsus menetluse, millega toimub koha-aadresside korrastamine. Nimetatud kruntide omanikud olid teavitatud sellest posti teel. Saadetud teavituste kohta ei tulnud ettepanekuid ega vastuväiteid.
2. Õiguslikud alused

2.1 Ruumiandmete seaduse § 54 lõike l järgi on koha-aadressi määrajaks kohalik omavalitsus ja § 55 lõike l kohaselt teeb aadressitoimingud ning asjakohased otsused koha-aadressi määraja omal algatusel;
2.2 Vabariigi Valitsuse määruse „Aadressiandmete süsteem” § 11 lõike 9 järgi ei kasutata koha-aadressis tähtlisanditena tähti i, l, o, š, ž, w, õ, ä, ö, ü;

2.3 Narva Linnavolikogu 06.05.2010 määruse nr 20 “Kohanime määramise kord” punkti 2.2.4 alusel määrab Narva Linnavalitsus korraldusega aadressi koos majanumbriga ehitisele või muule asukoha osutust vajavale objektile.
3. Otsus
Määrata maaüksusele katastritunnusega:

3.1  51102:004:0140, pindalaga ca 2773 m², aadress Narva linn, A-A. Tiimanni tn 1m.

3.2  51102:004:0002, pindalaga ca 2912 m², aadress Narva linn, A-A. Tiimanni tn 1n.
4. Rakendussätted

4.1 Tunnistada kehtetuks Narva Linnavalitsuse 02.05.1997 korraldus „Postiaadressi omistamine” nr 508-k ja Narva Linnavalitsuse 02.05.1997 korraldus „Postiaadressi omistamine” nr 511-k, millega olid määratud aadressid A-A. Tiimanni tn 1i ja A-A. Tiimanni tn 1l;

4.2 Korraldus jõustub teatavakstegemisest;

4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

